Meer as 250 dood in militêre vliegtuigongelukDie militêre vliegtuig (Foto: Xinhua) Minstens 257 mense van Algerië is Woensdag dood in ŉ militêre vliegtuigongeluk. Die voorval het glo gebeur kort nadat die militêre vliegtuig van die Boufarik-lugmagbasis na Bechar in die weste van die land vertrek het. Die nuuswebwerf Aljazeera berig die passasiers aan boord die Ilyushin Il-76-vliegtuig was hoofsaaklik soldate. Volgens polisieowerhede in dié land is die oorsaak van die ongeluk nog nie bekend nie. Televisiebeeldmateriaal wys 14 ambulanse op die toneel wat talle beseerdes na nabygeleë hospitale haas. Die militêre vliegtuig (Foto: Xinhua) ŉ Amptelike dodetal is nog nié uitgereik nie. Aanvanklik is gehoor minstens 105 is dood, maar meer as 150 ander mense se dood is teen Woensdagmiddag bevestig. Ahmed Gaid Salah, Algerië se militêre hoof, het intussen beveel dat ŉ ondersoek na die voorval onmiddellik van stapel gestuur word. Die vliegtuigongeluk is die noodlottigste wat die land nóg getref het. In 2003 is 102 mense dood kort nadat ŉ vliegtuig in Tamanrasset in dié land opgestyg het. In 2017 is meer as 77 weermaglede en hul familielede dood toe ŉ militêre vliegtuig teen ŉ bergreeks gebots het.